cyanic-selkie/wikianc huggingface dataset:
গর্ভপাতের ইতিহাস
গর্ভপাত আইন সংস্কার অভিযান
১৯৩৬ থেকে ১৯৩৯ সালের মধ্যে এএলআরএ খুব সক্রিয় ছিল এবং তারা সারা দেশে বক্তাদের পাঠাতো শ্রম ও সম নাগরিকত্ব নিয়ে কথা বলার জন্য। পত্রপত্রিকায় চিঠি এবং নিবন্ধও প্রকাশ করার চেষ্টা করা হয়েছিল যদিও প্রায়শই তাদের ব্যর্থ হতে হয়েছিল। তারা সবচেয়ে জনপ্রিয় হয়ে ওঠে যখন এএলআরএ- এর মেডিকো-লিগ্যাল কমিটির একজন সদস্য চৌদ্দ বছর বয়সী একটি মেয়েকে ধর্ষণের মামলা হাতে পেয়েছিলেন, এবং এএলআরএ- এর অন্যতম প্রতিষ্ঠাতা ডা. জোয়ান ম্যালেসন তার গর্ভপাতের সিদ্ধান্ত নিয়েছিলেন। মামলাটি ব্যাপক প্রচার লাভ করেছিল, তবে যুদ্ধ শুরু হওয়ার পরে, মামলাটি আড়ালে চলে যায় এবং মোকাদ্দমাটি আবারও জনসাধারণের কাছে গুরুত্ব হারিয়ে ফেলে।
১৯৩৮ সালে, জোয়ান ম্যালেসন একজন গর্ভবতী চৌদ্দ বছর বয়সী ধর্ষণের শিকারকে গাইনোকোলজিস্ট অ্যালেক বোর্নের কাছে চিকিৎসার জন্য পাঠানোর মধ্য দিয়ে ব্রিটিশ গর্ভপাত আইনের সবচেয়ে প্রভাবশালী ঘটনাগুলোর মধ্যে একটির সূত্রপাত করেছিলেন। তিনি তার গর্ভপাত করেছিলেন এবং তারপরই অবৈধভাবে গর্ভপাত করার অভিযোগে তাকে বিচারের মুখোমুখি করা হয়েছিল। শেষ পর্যন্ত বোর্নকে রেক্স বনাম বোর্নে র মামলা থেকে বেকসুর খালাস দেওয়া হয় কারণ তিনি যা করেছেন তা ছিল তাঁর "পেশার সর্বোচ্চ রীতির সাথে সামঞ্জস্যপূর্ণ নিরপেক্ষ আচরণের উদাহরণ"। এই মামলাটির মধ্য দিয়ে একটি নজির স্থাপন হল যে, গর্ভাবস্থার কারণে "মানসিক এবং শারীরিক ক্ষতি" হওয়ার সম্ভাবনা আছে এমন কোন ক্ষেত্রে গর্ভপাত করার জন্য কোন ডাক্তার বিচারের সম্মুখীন হবেন না  ।
অবশেষে, ব্রিটিশ সরকার কর্তৃক ১৯৩৭ সালে প্রতিষ্ঠিত বির্কেট কমিটি দুই বছর পর "গর্ভপাতের বিস্তার এবং এর সাথে সম্পর্কিত আইন" অনুসন্ধানের জন্য গর্ভপাত আইন পরিবর্তনের সুপারিশ করে। অতঃপর আবারও দ্বিতীয় বিশ্বযুদ্ধের আবির্ভাবের সাথে সমস্ত পরিকল্পনা স্থগিত হয়ে যায়।
গর্ভপাত আইন সংস্কারের আরেকজন বিশিষ্ট ব্যক্তিত্ব ছিলেন ড. মর্গেন্টেলার। পোল্যান্ডে জন্মগ্রহণ করলেও তিনি কানাডার টরেন্টো, অন্টারিওতে একাধিক অবৈধ গর্ভপাত ক্লিনিক খুলে খ্যাতি অর্জন করেছিলেন।
কানাডা
১৯৬৯ এর আগে কানাডাতে গর্ভপাতকে একটি অপরাধ হিসেবে বিবেচনা করা হতো যার জন্য গর্ভপাত করানো ডাক্তারের সর্বোচ্চ শাস্তি ছিল যাবজ্জীবন কারাবাস এবং গর্ভপাত প্রাপ্ত নারীর দুই বছরের কারাদণ্ড। গর্ভপাত ১৯৮৮ সালে কানাডার সুপ্রিম কোর্ট গর্ভপাতের জন্য ফৌজদারি শাস্তি বাতিল করা অবধি অবৈধ ছিল। এখনও গর্ভপাত একটি আলোচিত বিষয় হিসেবে রয়ে গেছে। ডান|থাম্ব|210x210পিক্সেল|সোভিয়েত ইউনিয়ন ১৯২০ সালে প্রথম গর্ভপাতকে বৈধতা দেয়। পোস্টারটিতে (আনু ১৯২৫) অনিরাপদ গর্ভপাতের বিরুদ্ধে সতর্ক করা হয়েছে। শিরোনামের অনুবাদ: "প্রশিক্ষণপ্রাপ্ত বা স্ব-শিক্ষিত ধাত্রীদের দ্বারা গর্ভপাত করা কেবল মহিলাকে অক্ষম করে না, তারা প্রায়শই মৃত্যুর দিকেও নিয়ে যায়।"
রাশিয়া
রাশিয়ান সোভিয়েত ফেডারেটিভ সোশিয়ালিস্ট রিপাবলিক প্রথম সরকার ছিল যারা গর্ভপাতকে বৈধতা দিয়েছিল এবং আবেদনের প্রেক্ষিতে একে অনেক ক্ষেত্রেই বিনা মূল্যে সহজলভ্য করেছিল। সোভিয়েত সরকার বাবকির  ( রাশিয়ান ভাষায় টাকার বিনিময়ে গর্ভপাত করানো স্থানীয় ধাত্রী) পরিবর্তে একজন প্রশিক্ষিত ডাক্তার দ্বারা সঞ্চালিত নিরাপদ পরিবেশে গর্ভপাতের সুযোগ দেওয়ার আশা করেছিল। এই অভিযান শহরাঞ্চলে অত্যন্ত কার্যকর ছিল (মস্কোতে ১৯২৫ সালের মধ্যে ৭৫% গর্ভপাত হাসপাতালে করা হয়েছিল) তবে এটি গ্রামীণ অঞ্চলে খুব কম প্রভাব ফেলেছিল কেননা সেখানে ডাক্তার বা পরিবহন কিংবা উভয়ই নারীদের জন্য সহজলভ্য ছিল না ফলে তাদের প্রথাগত ঔষধের উপর নির্ভর করতে হতো। সোভিয়েত ইউনিয়নে গর্ভপাতকে বৈধ করার পর বিশেষত গ্রামাঞ্চলে নারীরা তখনওবাবকি, ধাত্রী, নাপিত, নার্স এবং অন্যান্যদের উপর গর্ভপাত প্রক্রিয়ার জন্য নির্ভর করত।
১৯৩৬ সাল থেকে ১৯৫৫ পর্যন্ত সোভিয়েত ইউনিয়ন আবার গর্ভপাতকে অবৈধ করে (মেডিক্যালি সুপারিশকৃত মামলা ব্যতীত)। এর সূচনা হয় মূলত জনসংখ্যা বৃদ্ধির বিষয়ে জোসেফ স্ট্যালিনের উদ্বেগের কারণে। স্ট্যালিন জনসংখ্যা বৃদ্ধিকে উৎসাহিত করতে চেয়েছিলেন, সেইসাথে কমিউনিজমে (সাম্যবাদ) পারিবারিক এককের গুরুত্বের উপর জোর দিয়েছিলেন।
স্পেন
স্প্যানিশ গৃহযুদ্ধের সময়, ২৫ ডিসেম্বর ১৯৩৬ সালে কাতালোনিয়ায়, গর্ভাবস্থার প্রথম ১২ সপ্তাহের মধ্যে বিনামূল্যে গর্ভপাত বৈধ করা হয়েছিল যা কাতালোনিয়া সরকারের প্রথম মন্ত্রী জোসেপ তারাদেল্লাস স্বাক্ষরিত একটি ডিক্রির মাধ্যমে কার্যকরি হয়েছিল এবং ৯ জানুয়ারি ১৯৩৭ সালে প্রকাশিত হয়েছিল (ডায়রি অফিসিয়াল ডি লা জেনারেলিটাত ডি কাতালুনিয়া, নাম ৯)।
গ্রেট ব্রিটেন
ব্রিটেনে, গর্ভপাত আইন সংস্কার সমিতি (এবরশন ল রিফর্ম এসোসিয়েশন) যুদ্ধের পরও প্রচারণা অব্যাহত রেখেছিল এবং এটি ব্যাপক সামাজিক পরিবর্তনের মধ্য দিয়ে ১৯৬০ এর দশকে গর্ভপাতের বিষয়টিকে আবার রাজনৈতিক অঙ্গনে নিয়ে আসে। রয়্যাল কলেজ অব অবস্টেট্রিশিয়ানস এবং গাইনোকোলজিস্টের সভাপতি জন পিলের সভাপতিত্বে কমিটি ব্রিটিশ সরকারকে যে পরামর্শ দিয়েছিল তা ১৯৬৭ সালে গর্ভপাত আইনে পরিণত হয়। অবৈধ গর্ভপাতের সাথে সম্পর্কিত রোগ এবং মৃত্যুর পরিমাণ হ্রাস করার ভিত্তিতে গর্ভপাত আইন নারীর শারীরিক বা মানসিক স্বাস্থ্যের উপর গুরুতর স্থায়ী আঘাত প্রতিরোধ বা ১৮ সপ্তাহের কম গর্ভবস্থায় থাকা নারীর অন্যান্য সন্তানদের উপর শারীরিক বা মানসিক আঘাত এড়ানো, অথবা যদি শিশুটির শারীরিকভাবে বা মানসিকভাবে প্রতিবন্ধী হওয়ার সম্ভাবনা থাকে ইত্যাদি বেশ কয়েকটি পূর্বশর্তের আলোকে বৈধ গর্ভপাতের অনুমতি দেয়। জাতীয় স্বাস্থ্য সেবার (ন্যাশনাল হেলথ সার্ভিস) মাধ্যমে বিনামূল্যে গর্ভপাতের বিধান প্রদান করা হয়েছিল।
যুক্তরাষ্ট্র
আমেরিকায় ১৯৬০ -এর দশকে গর্ভপাত সংস্কার আন্দোলন গড়ে ‌উঠেছিল। ১৯৬৩ সালে গর্ভপাতের জন্য একটি সমিতি গঠন করা হয়েছিল যেখানে কীভাবে নারীদের গর্ভপাত সম্পাদন সম্পর্কিত তথ্য প্রদান করা হতো। ১৯৬৪ সালে কানেকটিকাটের গেরি স্যান্টোরো অবৈধ গর্ভপাতের চেষ্টা করে মারা যান এবং তার ছবি আন্দোলনের প্রতীক হয়ে ওঠে। কিছু নারী অধিকার কর্মী গোষ্ঠী সেসব নারীদের গর্ভপাত করার জন্য নিজস্ব দক্ষতা গড়ে তুলেছিলেন যারা অন্য কোথাও সেবা পেত না। উদাহরণস্বরূপ, শিকাগোতে, "জেন" নামে পরিচিত একটি দল ১৯৬০ -এর দশকের বেশিরভাগ সময় ধরে একটি ভাসমান গর্ভপাত ক্লিনিক পরিচালনা করত। যারা সেখান থেকে সেবা চাইত একটি নির্ধারিত নম্বরে ফোন করত এবং "জেন" এর নির্দেশনা অনুযায়ী তারা নির্ধারিত স্থানে গর্ভপাতের জন্য পৌঁছে যেত॥
১৯৬০ -এর দশকের শেষ দিকে, গর্ভপাতের বিরুদ্ধে এবং এর পক্ষে উভয়ভাবে মতামত সংগ্রহের জন্য বেশ কয়েকটি সংগঠন গঠিত হয়েছিল। নারাল প্রো-চয়েস আমেরিকা ১৯৬৯ সালে গর্ভপাতের উপর নিষেধাজ্ঞার বিরোধিতা এবং গর্ভপাতের সুযোগ বাড়ানোর জন্য গঠিত হয়েছিল। ১৯৭৩ সালের শেষ দিকে নারাল প্রতিষ্ঠানটি ন্যাশনাল অ্যাবর্শন রাইটস অ্যাকশন লীগে পরিণত হয়। আমেরিকান মেডিকেল অ্যাসোসিয়েশন, আমেরিকান বার অ্যাসোসিয়েশন, আমেরিকান একাডেমি অফ পেডিয়াট্রিকস, ক্যালিফোর্নিয়া মেডিকেল অ্যাসোসিয়েশন, ক্যালিফোর্নিয়া বার অ্যাসোসিয়েশন এবং অন্যান্য অসংখ্য গ্রুপ নতুন আইনের প্রতি সমর্থন ঘোষণা করে যে আইন হাসপাতালে কঠোর নিয়ন্ত্রণের মধ্যে গর্ভপাত সম্পাদন করা ডাক্তারদের ফৌজদারি মামলা থেকে রক্ষা করবে। ১৯৬৭ সালে, কলোরাডো প্রথম রাজ্য ছিল যারা ধর্ষণ, অজাচার, বা যে ধরনের গর্ভাবস্থায় নারী স্থায়ী শারীরিক অক্ষমতা সম্মুখীন হন ইত্যাদি ক্ষেত্রে গর্ভপাত করানো ডাক্তারকে অপরাধী গণ্য করত না।
ক্যালিফোর্নিয়ার আইনসভার দ্বিপক্ষীয় সংখ্যাগরিষ্ঠ ডেমোক্র্যাটিক স্টেট সিনেটর অ্যান্থনি বাইলেনসন, "থেরাপিউটিক অ্যাবোরশন অ্যাক্ট" কর্তৃক প্রবর্তিত একটি নতুন আইন সমর্থন করেছিল। ক্যাথলিক পাদ্রিরা এর তীব্র বিরোধিতা করেছিল কিন্তু ক্যাথলিক সাধারণ মানুষ এ নিয়ে বিভক্ত ছিল। তবে নন-ক্যাথলিকরা এই প্রস্তাবকে দঢ়ভাবে সমর্থন করেছিল। গভর্নর রোনাল্ড রিগান তার শ্বশুরের সঙ্গে বিষয়টি নিয়ে পরামর্শ করেছিলেন যিনি একজন বিশিষ্ট সার্জন ছিলেন এবং এ আইনকে সমর্থন করেছিলেন। রিগান লস এঞ্জেলেসের ক্যাথলিক আর্চবিশ জেমস কার্ডিনাল ম্যাকইনটায়ারের সাথেও পরামর্শ করেছিলেন। আর্চবিশপ গর্ভপাতের যে কোন বৈধকরণের তীব্র বিরোধিতা করেছিলেন এবং তিনি রিগানকে জানিয়েছিলেন যে, তিনি প্রস্তাবিত আইনে ভেটো প্রদান করবেন কারণ সেখানে জন্মগত ত্রুটির ক্ষেত্রে গর্ভপাতের অনুমতি দেয়া হয়েছে। আইনসভায় বিধানটি বাতিল করে দেয়া হয় এবং রিগান আইনে স্বাক্ষর করেন যা মায়ের স্বাস্থ্য সুরক্ষার জন্য গর্ভপাতকে নিরপরাধ হিসেবে গণ্য করে।  প্রত্যাশা ছিল যে এই আইনের ফলে গর্ভপাত সংখ্যায় বৃ্দ্ধি পাবে না বরং হাসপাতালের ব্যবস্থাপনায় গর্ভপাত আরও নিরাপদ হয়ে উঠবে। ১৯৬৮ সালে নতুন আইনের অধীনে বছর জুড়ে ক্যালিফোর্নিয়ায় ৫,০১৮ টি গর্ভপাতের ঘটনা ঘটে। এ সংখ্যা দ্রুত বৃদ্ধি পেয়েছিল এবং ১৯৭০ এর দশকে বার্ষিক প্রায় ১০০,০০০ টি গর্ভপাত হতো। গর্ভপাতের আবেদন করার প্রেক্ষিতে গর্ভপাত করা হতো। ক্যালিফোর্নিয়ায় ৯৯.২% নারী যারা গর্ভপাতের জন্য আবেদন করেছিলেন তাদের মধ্যে মাত্র একটি মঞ্জুর করা হয়েছিল। প্রতি তিনটি গর্ভধারণের মধ্যে একটি অবৈধ গর্ভপাতের ঘটনা ঘটত। এর পেছনে মূল কারণ ছিল, নারী আন্দোলনের আকস্মিক উত্থান যা একটি খুব নতুন ধারণা চালু করেছিল যে, নারীদের তাদের দেহ নিয়ন্ত্রণ করার মৌলিক অধিকার আছে এবং তারা গর্ভপাত করবে নাকি করবে না সে সিদ্ধান্ত নেবার অধিকার রাখে। ১৯৮০ সালে রিগান গর্ভপাত বিরোধী ধর্মীয় গোষ্ঠীর মধ্যে তার সমর্থন পেয়েছিলেন যারা তাকে বলেছিলেন যে, একেবারে নতুন একজন গভর্নর হিসেবে এ ধরনের গুরুত্বপূর্ণ বিষয়ে সঠিক সিদ্ধান্ত গ্রহণের জন্য তিনি উপযুক্ত নন।
১৯৭০ সালে হাওয়াই নারীদের অনুরোধে গর্ভপাতকে বৈধ করার প্রথম রাজ্য হয়ে ওঠে এবং নিউইয়র্ক তার ১৮৩০ এর আইন বাতিল করে, সেই সাথে গর্ভাবস্থার ২৪ তম সপ্তাহ পর্যন্ত গর্ভপাতের অনুমতি দেয়। আলাস্কা এবং ওয়াশিংটনে অনুরূপ আইন শীঘ্রই পাস করা হয়েছিল। ওয়াশিংটন ডিসির যে আইনে নারীর জীবন বা স্বাস্থ্য রক্ষার জন্য গর্ভপাতের অনুমতি দেয়া হয়েছিল তা ১৯৭১ সালে মার্কিন যুক্তরাষ্ট্র বনাম ভুইচ মামলায় সুপ্রিম কোর্টে চ্যালেঞ্জ করা হয়েছিল। আদালতের পক্ষ থেকে বলা হয় "স্বাস্থ্য" বলতে "মানসিক এবং শারীরিক সুস্থতা" উভয়কেই বোঝায়। সুতরাং আদালত এই আইনকে সমর্থন করেন এবং ওয়াশিংটন ডিসিতে গর্ভপাতের অনুমতি দেন। ১৯৭২ সালের শেষ দিকে, ১৩ টি রাজ্যে কলোরাডোর মতো আইন ছিল। তবে মিসিসিপি শুধুমাত্র ধর্ষণ বা অজাচারের ক্ষেত্রে গর্ভপাতের অনুমতি দেয় এবং আলাবামা এবং ম্যাসাচুসেটস কেবল সেই ক্ষেত্রে গর্ভপাতের অনুমতি দিয়েছিল যেখানে নারীর শারীরিক স্বাস্থ্য বিপন্ন হওয়ার আশঙ্কা থাকতে পারে। বাম|থাম্ব|350x350পিক্সেল|১৯৭৩ সালে রো বনাম ওয়েড মামলার সময় মার্কিন যুক্তরাষ্ট্রের সুপ্রিম কোর্টের সদস্যবৃন্দ রো বনাম ওয়েড মামলায় সুপ্রিম কোর্টের যুগান্তকারী বিচারিক রায় বলেছিল যে, মায়ের জীবন বাঁচানোর জন্য প্রয়োজন ছাড়া গর্ভপাত নিষিদ্ধ করা টেক্সাসের আইনটি অসাংবিধানিক। অবিলম্বে দেখা গেল, বিপরীত সব রাষ্ট্রীয় আইন অকার্যকর হয়ে পড়ে। আদালত এই সিদ্ধান্তে পৌঁছাল যে, গর্ভপাত এবং গর্ভপাতের অধিকারের বিষয়টি গোপনীয়তার অধিকারের আওতায় পড়ে। আদালত বলেন, গোপনীয়তার অধিকার অস্তিত্বশীল এবং সেখানে গর্ভপাতের অধিকারও অন্তর্ভুক্ত। আদালত পর্যবেক্ষণে দেখেছেন, একজন মায়ের গর্ভপাত করার অধিকার আছে যতক্ষণ তা ডাক্তার কর্তৃক বাস্তবসম্মত পরিগণিত হয়। শুধুমাত্র তখনই একজন নারী নিজের স্বাস্থ্যের বিবেচনায় গর্ভপাত করতে পারেন, যা আদালত মানসিকভাবে স্বাস্থ্যের সুস্থতার আওতায় ব্যাপকভাবে সংজ্ঞায়িত করেছেন।
১৯৭০-এর দশক থেকে এবং দ্বিতীয়-তরঙ্গ নারীবাদের বিস্তারের সময় থেকে গর্ভপাত এবং প্রজনন অধিকার কানাডা, মার্কিন যুক্তরাষ্ট্র, নেদারল্যান্ডস, ব্রিটেন, নরওয়ে, ফ্রান্স, জার্মানি ও ইতালীর বিভিন্ন নারী অধিকার গোষ্ঠীর মধ্যে ঐক্যের বিষয় হয়ে ওঠে।
সমসাময়িক গর্ভপাত পদ্ধতির উন্নয়ন
যদিও আধুনিক কিউরেটের (শল্যচিকিৎসায় ব্যবহৃত সরঞ্জাম) আদিরূপ প্রাচীন গ্রন্থে উল্লেখ করা হয়েছে, বর্তমানে যে যন্ত্রটি ব্যবহার করা হয় তা প্রাথমিকভাবে ১৭২৩ সালে ফ্রান্সে ডিজাইন করা হয়েছিল তবে ১৮৪২ সাল পর্যন্ত বিশেষভাবে কোন গাইনোকোলজিক্যাল উদ্দেশ্যে প্রয়োগ করা হয়নি। প্রসারণ এবং কিউরেটেজ ১৯ শতকের শেষ দিক থেকে অনুশীলিত হতে থাকে।
বিংশ শতাব্দীতে গর্ভপাতের নিরাপত্তা বাড়ানো এবং এর পার্শ্বপ্রতিক্রিয়া হ্রাস করার মধ্য দিয়ে গর্ভপাত সংক্রান্ত প্রযুক্তির প্রভূত উন্নয়ন পরিলক্ষিত হয়। ১৯ শতকে স্কটিশ প্রসূতিবিদ জেমস ইয়ং সিম্পসন কর্তৃক প্রথম বর্ণিত ভ্যাকুয়াম ডিভাইসগুলো সাকশন-এসপিরেশন গর্ভপাত বিকাশের অনুমতি দেয়। ১৯২৭ সালে রাশিয়ান ডাক্তার এসজি বাইকভ এই প্রক্রিয়া আরো উন্নত করেছিলেন এবং সেখানে এই পদ্ধতিটি ১৯২০ থেকে ১৯৩৬ পর্যন্ত উদার গর্ভপাত আইন চলাকালে ব্যবহার করা হয়েছিল। ১৯৬০ এর দশকে বৃটেন ও মার্কিন যুক্তরাষ্ট্রে প্রক্রিয়াটির সূচনা হওয়ার আগে চীন ও জাপানেও এর ব্যবহার হয়েছিল। ১৯৭০ এর দশকে কার্মান ক্যানুলা নামে একটি নমনীয় প্লাস্টিক ক্যানুলা (শরীর থেকে তরল সংগ্রহের জন্য বা নমুনা সংগ্রহের কাজে শরীরের অভ্যন্তরে প্রবেশ করানো প্লাস্টিকের নল) আবিষ্কার হল যা মূলত আগের ধাতব সরঞ্জামগুলোর প্রতিস্থাপন করেছিল। এই আবিষ্কার গর্ভপাত প্রক্রিয়ায় ছিদ্র হওয়ার ঘটনাকে হ্রাস করেছিল এবং লোকাল অ্যানেস্থেশিয়ার (শরীরে যেকোন নির্দিষ্ট অংশ অবশ করে ফেলার প্রক্রিয়া) মাধ্যমে সাকশন-এসপিরেশন পদ্ধতি সম্ভব করেছিল।
১৯৮৩ সালে ডা. জেমস ম্যাকমোহন নিখুঁত প্রসারণ এবং নিষ্কাশন প্রক্রিয়া তৈরি করেছিলেন। এটি ১৯ শতকে বাধাগ্রস্ত প্রসবের ক্ষেত্রে নারীর জীবন বাঁচাতে ব্যবহৃত পদ্ধতির অনুরূপ ছিল যেখানে ভ্রূণের মাথার ছিদ্রক দিয়ে প্রথমে ছিদ্র করা হতো এবং তারপর ফরসেপস-এর মতো যন্ত্র দিয়ে পিষে বের করা হতো, যা ক্র্যানিওক্লাস্ট নামে পরিচিত।
১৯৮০ সালে ফ্রান্সের রাউসেল উক্লাফের গবেষকগণ মাইফিপ্রিস্টোন নামে একটি রাসায়নিক যৌগ তৈরি করেছিলেন যা হরমোনের ক্রিয়া বন্ধ করে গর্ভপাতের করতে পারত। এটি ফ্রান্সে ১৯৮৮ সালে মাইফিজিন নামে বাণিজ্যিকভাবে প্রথম বাজারজাত করা হয়েছিল। ২০১৫ সালের জুলাই মাসে কানাডা মিসোপ্রস্টলের (মাইফিগিমিসো নামে) মিশ্রণে মাইফিপ্রিস্টোন অনুমোদন করেছিল।
সারা বিশ্বে গর্ভপাত
বিভিন্ন সময়ে সারা বিশ্বে গর্ভপাত সীমিত বা নিষিদ্ধ করা হয়েছে। একাধিক পণ্ডিত লক্ষ্য করেছেন, এর ফলে অনেক ক্ষেত্রেই নারীরা গোপনে বিদেশে গিয়ে বিপজ্জনক ও অবৈধ গর্ভপাত করতে চেষ্টা করেছেন। অনিরাপদ গর্ভপাতের কারণে বিশ্বের বর্তমান মৃত্যুর অর্ধেক এশিয়ায় ঘটছে। তবে অন্যান্য লেখকরা লিখেছেন যে অবৈধতা দিয়ে সবসময় এটি বোঝায় না যে, গর্ভপাত অনিরাপদ ছিল। উদাহরণস্বরূপ, মার্কিন যুক্তরাষ্ট্রে ১৯ শতকের শুরুর দিকে যে ধরনের স্বাস্থ্যকর ব্যবস্থায় মিডওয়াইফরা সাধারণত কাজ করতেন সে অবস্থায় হওয়া গর্ভপাতগুলো তুলনামূলকভাবে নিরাপদ ছিল।
চীন
১৯৫০ -এর দশকের গোড়ার দিকে, চীন সরকার গর্ভপাতকে অবৈধ করে এবং যারা আইনে লিখিত অবৈধ গর্ভপাত প্রক্রিয়া অবলম্বন করবে তাদের জন্য শাস্তির বিধান করে। এই নিষেধাজ্ঞাগুলোকে সরকার কর্তৃক জনসংখ্যা বৃদ্ধির গুরুত্ব বোঝানোর উপায় হিসেবে দেখা হয়েছিল।
এই দশকেরই এক পর্যায়ে, অবৈধ গর্ভপাতের কারণে নারী মৃত্যু কমানোর জন্য এবং জন্ম নিয়ন্ত্রণের একটি পন্থা হিসেবে আইনগুলো শিথিল করা হয়েছিল। ১৯৮০-র দশকের গোড়ায়, গর্ভপাতকে "ব্যাক-আপ পদ্ধতি" হিসেবে ব্যবহার করে রাষ্ট্র একটি পরিবার পরিকল্পনা প্রণয়ন করে এবং ২০০৫ সালে, লিঙ্গ-নির্বাচনী গর্ভপাত রোধ করার জন্য আইন প্রণয়ন করে। ২০০৯ সালের হিসেব মতে, যদিও পুরো বিশ্বে চীনে গর্ভপাতের সংখ্যা সবচেয়ে বেশি ছিল তবে গর্ভপাতের হার সর্বোচ্চ ছিল রাশিয়ায়।
ভারত
ভারত ১৮৬০ থেকে ১৯৭১ সাল পর্যন্ত ভারতীয় দণ্ডবিধি প্রয়োগ করে যেখানে গর্ভপাতকে অপরাধ গণ্য করে এর অনুশীলনকারী ও গর্ভপাত করা নারীদের শাস্তির বিধান করে। ফলস্বরূপ, অনেক নারী অযোগ্য ধাত্রী এবং "ডাক্তার" থেকে অবৈধ গর্ভপাত করার চেষ্টায় মারা যায়। ১৯৭১ সালে নির্দিষ্ট পরিস্থিতিতে গর্ভপাতকে বৈধ করা হয়েছিল, কিন্তু পণ্ডিত এস চন্দ্রশেখর লিখেছেন, এখনও নিম্নবর্গের নারীগণ অস্বাস্থ্যকর গর্ভপাতের ফলে আঘাত বা মৃত্যুর বড় ঝুঁকির মুখোমুখি হন।
জাপান
গর্ভপাত অনুমোদনে জাপান আজ বিশ্বব্যাপী পরিচিত। অনুমান করা হয় জাপানের দুই-তৃতীয়াশ নারীর চল্লিশ বছর বয়সে গর্ভপাত হয় যা আংশিকভাবে 'জনসুস্বাস্থ্যের' বিবেচনায় গর্ভনিরোধক ঔষধের উপর সাবেক সরকারি বিধিনিষেধের কারণে ঘটেছিল।
১৯৪৮ সালের ইউজেনিক্স প্রোটেকশন আইনে চাহিদার পরিপ্ররেক্ষিতে ২২ সপ্তাহের গর্ভকালীন অবস্থার পূর্ব পর্যন্ত গর্ভপাত বৈধ করা হয়। ১৯৪৯ সালে সন্তানের জন্মের ঝুঁকির সাথে নারীর অর্থনৈতিক কল্যাণের বিবেচনায় আইনটির পরিধি বিস্তৃত করা হয়। অর্থাৎ প্রতিটি মামলা স্থানীয় ইউজেনিক্স কাউন্সিল কর্তৃক অনুমোদিত হতে হবে। কিন্তু  ১৯৫২ সালে একে আইন থেকে সরিয়ে ফেলা হলে সিদ্ধান্তটি একজন নারী এবং তার চিকিৎসকের মধ্যে ব্যক্তিগত বিষয়ে পরিণত হয়।
১৯৬৪ সালে প্রতিষ্ঠিত শিচো-নো-লি নামে রক্ষণশীল ডানপন্থী জাতীয়তাবাদী রাজনৈতিক লবিং গোষ্ঠীর গর্ভপাত আইনের তীব্র বিরোধিতা করেছিল। এই প্রচারাভিযান ১৯৮০ -এর দশকের গোড়ার দিকে সর্বোচ্চ পর্যায়ে পৌঁছেছিল যদিও শেষ পর্যন্ত ১৯৮৩ সালে ব্যর্থ হয়েছিল।
রোমানিয়া
১৯৫৭ সালে,রোমানিয়া গর্ভপাতকে বৈধতা দেয়, কিন্তু ১৯৬৬ সালে জাতীয় জন্মহার হ্রাসের পর নিকোলাই সিউয়েস্কু ৭৭০ ডিক্রি অনুমোদন করেন যা গর্ভপাতকে অপরাধ বিবেচনা এবং প্রসবকে উৎসাহিত করে। এই ডিক্রির ফলস্বরূপ, গর্ভপাতের অভাবে নারীরা অবৈধ পদ্ধতির দিকে ঝুঁকলেন যা ৯,০০০ এরও বেশি মহিলাদের মৃত্যুর কারণ হয় এবং অনাকাঙ্খিত শিশুদের অনাথাশ্রমের উপর নির্ভর করতে হয়। ১৯৮৯ সালে এই ডিক্রি বাতিল করার পূর্ব পর্যন্ত রোমানিয়ায় গর্ভপাত অবৈধ ছিল।
থাইল্যান্ড
১৯৮০ এবং ১৯৯০ এর দশকে বৈধ গর্ভপাত সংস্কার নিয়ে তীব্র প্রকাশ্য বিতর্ক চলছিল। এই বিতর্কগুলো গর্ভপাতকে অ-বৌদ্ধ এবং ধর্মবিরোধী হিসেবে চিত্রিত করে। গর্ভপাত বিরোধীরা চূড়ান্তভাবে একে পশ্চিমা দুর্নীতির একটি রূপ হিসেবে চিহ্নিত করে যা স্বভাবতই থাই-বিরোধী ছিল এবং জাতির অখণ্ডতাকে হুমকির মুখে ফেলেছিল। তাসত্ত্বেও, ২০০৬ সালে, ধর্ষণ বা ভ্রূণের প্রতিবন্ধকতার ক্ষেত্রে গর্ভপাত বৈধ হয়ে ওঠে। গর্ভপাত পদ্ধতির বৈধতা নির্ধারণে মানসিক স্বাস্থ্যও একটি কারণ হয়ে দাঁড়িয়েছিল। আইনত বৈধ গর্ভপাতের যোগ্যতা অর্জনের ক্ষেত্রে কঠোর নিয়মাবলী সম্পৃক্ত ছিল। পণ্ডিত আন্দ্রেয়া হুইটটেকারের মতে, এ কারণেই প্রতিবছর প্রায় ৩,০০,০০০ নারীকে অবৈধ পথ অবলম্বন করতে হচ্ছে, যার মধ্যে হত দরিদ্ররা সবচেয়ে বিপজ্জনক প্রক্রিয়ার মধ্য দিয়ে যায়।
গেট ব্যাক (এএসএপি)
রচনা ও ইতিহাস
মার্সেল প্রদান এবং অ্যান্দ্রে নেমিরসচি এর লিখিত এবং প্রযোজিত এই গানটি মান স্টুডিওতে ধারণ করা হয়। এই গানটি ২০১১ সালেই ২০ জুন তারিখে আল্টা মিউজিক এর ইউটিউব চ্যানেলে আপলোড করা হয়।
পের উন পুনিয়ো দি দল্লারি
thumb|পের উন পুনিয়ো দি দল্লারি চলচ্চিত্রের ইংরেজি সংস্করণের পোস্টার আ ফিস্টফুল অফ ডলার্‌স (ইংরেজি ভাষায়: A Fistful of Dollars; ইতালীয় ভাষায়: Per un pugno di dollari) সের্জিও লেওনে পরিচালিত ওয়েস্টার্ন চলচ্চিত্র যা ১৯৬৪ সালে মুক্তি পায়। যুক্তরাষ্ট্র ও যুক্তরাজ্যে শুধুমাত্র ফিস্টফুল অফ ডলার্‌স নামে মুক্তি পেয়েছিল। ছবির প্রধান চরিত্রে অভিনয় করেছেন ক্লিন্ট ইস্টউড। ১৯৬৭ সালে যুক্তরাষ্ট্রে মুক্তি পাওয়ার পর স্প্যাগেটি ওয়েস্টার্ন নামে চলচ্চিত্রের একটি নতুন ধরন জনপ্রিয়তা লাভ করে। এই ছবি আকিরা কুরোসাওয়া পরিচালিত ইয়োজিম্বো (১৯৬১) ছবির একটি অস্বীকৃত পুনর্নির্মাণ। কুরোসাওয়াই নামবিহীন ব্যক্তি-র ধারণা প্রতিষ্ঠিত করেছিলেন। এই বেনামী ব্যক্তিকে সের্জিও লেওনে পশ্চিমা বিশ্বে নিয়ে গেছেন। একই চরিত্রে নিয়ে পরে আরও দুটি ছবি নির্মাণ করেছেন যেগুলোর নাম যথাক্রমে ফর আ ফিউ ডলার্‌স মোর এবং দ্য গুড, দ্য ব্যাড অ্যান্ড দি আগলি। এই তিনটি ছবিকে একত্রে ডলার্‌স ত্রয়ী বলা হয়।
এটা যুক্তরাষ্ট্রে মুক্তি পাওয়া স্প্যাগেটি ওয়েস্টার্ন ঘরাণার প্রথম ছবিগুলোর মধ্যে অন্যতম। এ কারণে সংশ্লিষ্ট অনেক ইউরোপীয় ব্যক্তিই মার্কিনী নাম গ্রহণ করেছিলেন। যেমন, সের্জিও লেওনে নিজে "বব রবার্টসন" নাম গ্রহণ করেন। ছবির সঙ্গীত পরিচালক ও সুরকার এনিও মোরিকোন "ড্যান স্যাভিও" নাম গ্রহণ করেন। আ ফিস্টফুল ডলার্‌সের অধিকাংশ শ্যুটিং হয়েছিল স্পেনের আলমেরিয়া প্রদেশে।
আতশবাজি
right|thumb|[[সিডনি শহরে খ্রিস্টীয় নববর্ষের আতসবাজী]] আতশবাজি  হচ্ছে নিম্নমাত্রার বিস্ফোরক (pyrotechnics) নান্দনিক এবং বিনোদনমূলক উদ্দেশ্যে বহুল ব্যবহৃত এক ধরনের বাজি। মূলত চারটি প্রাথমিক রূপ আছে আতশবাজি্র, যথা: শব্দ, আলো, ধোঁয়া এবং ভাসমান উপকরণ। এগুলি রঙিন শিখা যেমন লাল, কমলা, হলুদ, সবুজ, নীল, বেগুনি এবং সিলভার সহ নানান রঙের ঝলক (বৈদ্যুতিক স্পার্কের ন্যায়) সৃষ্টি করতে সক্ষম। বিশ্বজুড়ে বিভিন্ন প্রদর্শনী, খেলা এবং বহু সাংস্কৃতিক এবং ধর্মীয় অনুষ্ঠানে আতশবাজির ব্যবহার হয়। আতশবাজি সাধারনতঃ ফ্ল্যাস পাউডার (সোর- চার ভাগ, গন্ধক- এক ভাগ, এলুমিনিয়াম পাউডার - এক ভাগ ) এর দ্বারা তৈরি হয়। এ ছাড়া রঙিন আলোর জন্য স্ট্রনশিয়াম, বেরিয়াম প্রভৃতি ধাতুর নাইট্রেট, ক্লোরেট লবণ ব্যবহৃত হয়। তবে রঙিন আলোর জন্য ক্লোরিন অবশ্যম্ভাবী। ক্লোরেট লবণ থেকে এই ক্লোরিন পাওয়া যায়। কিন্তু নাইট্রেটলবন ব্যবহার করলে আলাদা ভাবে ক্লোরিন নিস্কাশক দ্রব্য [যথা পি-ভি-সি (পলি-ভিনাইল ক্লোরাইড)] মেশাতে হয়। এ ছাড়া নীল রঙের জন্য তুঁতে ও ক্লোরিন নিস্কাশক ব্যবহার করা যায়। বাজীর পলতের জন্য কালো মশলা (সোরা- আট ভাগ, গন্ধক- এক ভাগ, কাঠকয়লা - দুই ভাগ ) ব্যবহার হয়। এ ছাড়াও সোরার জায়গায় ব্যারাইটা ব্যবহার করলে হাল্কা সবুজাভ সাদা আলো পাওয়া যায়। এর সঙ্গে পিভিসি মেশালে সবুজ রঙ বেশি দেখা যায়। এজন্য রং মশালে ব্যারাইটা ব্যবহার করা হয়।
তুবড়ীর ভাগ সোরা- ষোলো ভাগ, লোহাচূর - দশ ভাগ, গন্ধক- তিন ভাগ, কাঠকয়লা - চার ভাগ
আতশবাজি ছিল মূলত চীনের উদ্ভাবন। আতশবাজি করার একটি সাংস্কৃতিক অনুশীলন হ'ল অশুভ আত্মা কে ভয় দেখানো। চীনা নববর্ষ এবং মধ্য-শরৎ চাঁদ উৎসব এর মতো সাংস্কৃতিক অনুষ্ঠানে বিপুল পরিমাণে আতশবাজি ব্যবহৃত হয়। এমন দৃষ্টিনন্দন দৃশ্য দেখার জন্যে বিশ্বের বিভিন্ন দেশ থেকে অজস্র পর্যটক দর্শনীয় স্থানগুলিতে ভিড় করেন। চীন বিশ্বের বৃহত্তম আতশবাজি প্রস্তুতকারক এবং রফতানিকারক দেশ।
ইতিহাস
আতশবাজীর শুরুটা চীন থেকেই।. নানান অনুষ্ঠানে চীনাদের আতসবাজির ব্যবহার করার প্রমাণ রয়েছে। ধীরে ধীরে আতশবাজি কেন্দ্রিক শিল্প গুলো স্বাধীন পেশায় পরিনত হতে থাকে এবং এই পেশায় সংশ্লিষ্টদের সম্মানের চোখে দেখা হতো। চীনা জনগণ বিশ্বাস করতে শুরু করে যে আতশবাজি মন্দ আত্মা কে তাড়িয়ে দিতে এবং ভাগ্য এবং সুখ আনতে সক্ষম।
হান রাজবংশ চলাকালীন (২০২ খ্রিস্টপূর্বাব্দ - ২২০ খ্রিস্টাব্দ), লোকেরা উচ্চ শব্দ সহ একটি বিস্ফোরণ তৈরি করতে বাঁশের কান্ডকে আগুনের মধ্যে ছুঁড়ে মারত। পরবর্তী সময়ে, বারুদ ব্যবহার করা হতো এসব শব্দ তৈরি করার জন্য। এই বিস্ফোরিত বাঁশের ডাল "বাওঝু" (爆竹) বা or বোগান (爆竿)নামে পরিচিত ছিল এবং যা বিনিময়যোগ্য ছিল। সম্ভবত দ্বাদশ এবং সম্ভবত একাদশ শতাব্দীর মধ্যে  বাওঝাং  (爆 仗) শব্দটি বিশেষত আতশবাজী দেখাতেন যারা তাদের বোঝাতে ব্যবহৃত হতো।
সং রাজবংশীয় আমলে (৯৬০-১২৭৯) ক্রেতা সাধারণ আতশবাজি বাজার থেকেই কিনতে পারতেন বলে নিদর্শন পাওয়া গেছে।. ১১১০ সনে সং সম্রাট “সম্রাট হুইজং” তার রাজদরবারে বিশাল এক আতশবাজির প্রদর্শনির আয়োজন করেছিলেন বলে ইতিহাসবিদেরা বর্ণনা করেন। ১২৬৪ সালের এক নথি প্রমাণ করে যে “সম্রাজ্ঞী দোয়াগের” –এর সম্মান স্বরূপ তার পুত্র সং সম্রাট লিজং এক ভোজনের দাওয়াতে রকেটের  আদলে বানানো একটি আতশবাজির প্রদর্শন করেন, যা সম্রাজ্ঞী দোয়াগের কে চমকে দেয়। যুদ্ধের ক্ষেত্রে রকেট হিসাবে ব্যবহার সাধারণ ছিল, যেমনটি হিউলংজিং লিউ বোয়েন (১৩১১–১৩৭৫) এবং জিয়াও ইউ দ্বারা সংকলিত (ফ্লা.সি. ১৩৫০–১৪১২) দ্বারা প্রমাণিত। ১২৪০ সালে আরবরা চীন থেকে বন্দুক এবং তার ব্যবহার সম্পর্কে জ্ঞান অর্জন করেছিল। হাসান আল-রম্মাহ নামে একজন সিরিয়ান রকেট, আতশবাজি এবং ইত্যাদি সম্পর্কিত ঘটনা নিয়ে লিখেছিলেন। তিনি আতশাবজিকে “চীনা ফুল” হিসাবে প্রকাশ করেন। আতশবাজি ১৪’শ শতকে ইউরোপে প্রস্তুত শুরু হলেও তা জনপ্রিয় হয়ে উঠে ১৭’হ শতকে। পিটার দ্য গ্রেট এর রাষ্ট্রদূত লেভ ইজমেলভ একবার চীন থেকে রিপোর্ট করেছিলেন যে, "তারা এমন আতশবাজি তৈরি করতে সক্ষম যা ইউরোপের কেউ কখনও দেখেনি।" 1758 সালে, জেসুইট ধর্মপ্রচারক  পিয়ের নিকোলাস লে চেরন ডি'আইঙ্কারভিলি যিনি সেই সময়ে বেইজিং এ বসবাস করতেন, তিনি প্যারিস অফ সায়েন্সেস বইটিতে লিখেছেন কীভাবে বিভিন্ন ধরনের চাইনিজ আতশবাজি তৈরি করা হত ঐ সময়ে, যা লেখার পাঁচ বছর পরে প্রকাশিত হয়। অ্যামাডি-ফ্রেঞ্চোইস ফ্রেজিয়ার তার সংশোধিত রচনা Traité des feux d'artice pour le spectacle  (ফায়ার ফায়ারসে ট্রিটসিস) ১৭৪৭ সালে প্রকাশ করেছিলেন,  যাতে আতশবাজিকে তাদের সামরিক ব্যবহারের চেয়ে বিনোদনমূলক এবং আনুষ্ঠানিক কাজে বেশি ব্যবহারের প্রমাণ মেলে। আইস-লা-চ্যাপেলের শান্তি চুক্তি উদযাপনের জন্য  ১৭৪৯ সালে, জর্জ ফ্রিডেরিক হ্যান্ডেল রচনা করেন মিউজিক ফর রয়েল ফায়ারওয়ার্ক্স, যা আগের বছর, ১৭৪৮ এ বছর ঘোষণা করা হয়েছিল। উনিশ শতক এবং আধুনিক রসায়ন আবিষ্কারের পূর্বে আতশবাজি ছিল তুলনামূলক নিস্তেজ এবং মৃদু।১৭৮৬ সালে বার্থোলেট আবিষ্কার করে যে পটাসিয়াম ক্লোরেটের সাথে জারণের ফলে বেগুনী রঙ তৈরি করা সম্ভব। পরবর্তীতে আবিষ্কৃত হয় যে বেরিয়াম, স্ট্রন্টিয়াম, তামা এবং সোডিয়ামের ক্লোরেটের সাথে জারণগুলির ফলেও উজ্জ্বল বর্ণ বিশিষ্ট ফুলকি সৃষ্টি হয়। ধাতব ম্যাগনেসিয়াম এবং অ্যালুমিনিয়ামের [আইসুলেশন] আরও একটি যুগান্তকারী আবিষ্কার হিসাবে চিহ্নিত হয় কারণ এই ধাতুগুলিো তীব্র রৌপ্য আলো উৎপন্ন করতে পারত।
আতশবাজিতে ব্যবহৃত উপাদান
আতশবাজির গুলিতে রঙগুলি সাধারণত  'পাইরোটেকনিক স্টার'  দ্বারা উৎপন্ন হয় – বলে এদের 'স্টার (তারা)' বলে ডাকা হয় - যা জ্বললে তীব্র আলো তৈরি করে। তারার মধ্যে পাঁচটি মৌলিক ধরনের উপাদান রয়েছে.
আরও কিছু সাধারণ পাইরোটেকনিক কলারেন্ট (রঙ-উত্পাদনকারী যৌগ) এখানে সারণীযুক্ত রয়েছে। ফায়ারওয়ার্কে ব্যবহৃত যৌগের রঙ, একই রঙের শিখা পরীক্ষা এর বর্ণের মতো হবে। রঙিন শিখা তৈরি করে এমন যৌগই কিন্তু আতশবাজির রঙ করার ক্ষেত্রে উপযুক্ত নয়। তবে আইডিয়াল কালারান্টগুলি খাঁটি, তীব্র বর্ণের সৃষ্টি করতে সক্ষম। স্পার্ক (অগ্নিস্ফুলিঙ্গ) এর রঙ লাল / কমলা, হলুদ / সোনালি এবং সাদা / রূপাতে সীমাবদ্ধ। দ্যুতিময় যেকোনো যৌগের  আলোক নির্গমন পরিক্ষার মাধ্যমে যা বর্ণনা করা সম্ভব। ধতব যৌগ থেকে নির্গত আলোককে কৃষ্ণ বিকিরণ বলে। এছাড়া নিম্ন স্ফুটনাংক বিশিষ্ট ধাতু সমূহ ঘন-সন্নিবেশিত আলো উৎপন্ন করতে পারে। এটি ধাতুর দহন সংক্রান্ত বৈশিষ্ট্যের দরুন হয়ে থাকে।
অ্যারিজোনা স্টেট রুট ৯৬
স্টেট রুট ৯৬ (এসআর ৯৬) অ্যারিজোনা অঙ্গরাজ্যের কেন্দ্রীয় অংশের পূর্ব-পশ্চিমে অবস্থিত ২১.৭৯ মাইল (৩৫.০৭ কিমি) দীর্ঘ রাষ্ট্রীয় রাজপথ। এটা বাগদাদের পূর্ব থেকে পাহাড়ের কাছাঁকাছি ইয়াভাপি প্রদেশ রোড ১৫ (সিআর ১৫) দিয়ে চলে গেছে। রাস্তাটি ১৯৩০ দশকের পরে নির্মিত হয়েছিল এবং ১৯৬২ সালে বাগদাদ থেকে পাহাড়ের পার্শ্বদেশ পর্যন্ত একটি রাষ্ট্রীয় রাস্তা হিসেবে খুলে দেয়া হয়েছিল। বাগদাদ থেকে ৯৭ এসআর বিভাগটি রাজ্যীয় মহাসড়ক ব্যবস্থায় সরকারি অংশ ছিল না, যদিও মহাসড়কের বাকিটুকু শতক ঘুরে সরকারিভাবে মনোনীত হয়েছিল।
যাত্রাপথের বিবরণ
এসআর ৯৬ বাগদাদের প্রাচীন ডিক রাস্তা দিয়ে ছেদ শুরু করেছে। প্রায় চার মাইল (৬.৪ কিমি) পূর্বে এসআর ৯৭ এর সঙ্গে একটি মোড়, যার দক্ষিণ প্রান্ত ইউ.এস. রুট ৯৩ (ইউ.এস. ৯৩) এ মিলিত হয়েছে। এসআর ৯৭ এর মোড়ে থেকে, এসআর ৯৬ এর পূর্বের শীর্ষ প্রান্ত মরুভূমি এলাকায় মধ্য দিয়ে গেছে। তারপর সড়কটি দক্ষিণদিকে ঘুরেছে, এবং সান্তা মারিয়া রিভার রোডকে ছেদের পরে, এটা সান্তা মারিয়া নদীকে অতিক্রম করেছে এবং কিছুটা দক্ষিণ-পূর্বদিকে বাঁক নিয়েছে। পাহাড়ী এলাকার মধ্য দিয়ে, এসআর ৯৬ পূর্বদিকে ঘুরেছে এবং মাথাকাটা ক্রমিক বাঁকের মধ্য দিয়ে অতিক্রম করেছে। মহাসড়কটি পাহাড়ের রাস্তা ছেদ করে সিআর ১৫ এর পশ্চিম প্রান্তে শেষ হয়েছে। রাস্তাটি সিআর ১৫(বাগদাদ রোড) হিসাবে পূর্বে প্রিস্কটের দিকে চলে গেছে।
মহাসড়কটি অ্যারিজোনা ডিপার্টমেন্ট অফ ট্রাস্নপোটেশন(এডিওটি) দ্বারা পরিচালিত হয় যারা রাষ্ট্র মহাসড়ক নির্মাণ ও রক্ষনাবেক্ষণের জন্য দ্বায়িত্বশীল। এই ভূমিকার অংশ হিসাবে, এডিওটি তাদের মহাসড়কে ট্রাফিকের পরিমাণ জরিপ করে। এই সার্ভে প্রায়ই দৈনিক ট্রাফিকের বার্ষিক গড়(এএডিটি) আকারে উপস্থাপন করা হয়, যা যানবাহন সংখ্যা যেগুলো বছরে গড়ে দিনে একটি রাস্তায় ভ্রমণ করে। ২০০৯ সালে, এডিওটি হিসাব করে যে গড়ে মাত্র ৪৫০ টি যানবাহন উভয় প্রান্তে দৈনিক রাস্তাটি ব্যবহার করে। জাতীয় মহাসড়ক ব্যবস্থায় মহাসড়কে কোন অংশ তালিকাভুক্ত করা হয়নি, দেশের অর্থনীতি, প্রতিরক্ষা, এবং গতিশীলতায় যুক্তরাষ্ট্রের সড়ক ব্যবস্থা গুরুত্বপূর্ণ।
ইতিহাস
পাহাড়ের সাথে বাগদাদের সংযোগ একটি রাস্তাটি ১৯৩৯ সালে নির্মিত হয়েছিল। রাস্তাটি ১৯৬২ সালে রাষ্ট্রীয় মহাসড়ক ব্যবস্থার মধ্যে নেওয়া হয়েছিল. এটার ব্যাপ্তি নির্ধারিত হয় পাহাড় থেকে বাগদাদ পর্যন্ত। ১৯৮১ সালে, ডানের রাস্তাকে যাত্রাপথে অভিগমন ও রাস্তা উপর সেতু জন্য উন্নতি করা হয়েছিল। ২০০০ সালে, এসআর ৯৭ থেকে পূর্ব প্রান্ত পর্যন্ত সড়কের অংশ সরকারিভাবে প্রদেশের মহাসড়ক ব্যবস্থার যোগ করা হয়েছিল। যদিও কিছু সাইনএজ পশ্চিমের এসআর ৯৭ সংযোগস্থলে আছে, যে অংশ সরকারিভাবে রাষ্ট্রীয় মহাসড়কের অংশ নয়।
বঙ্কু বাবু
বঙ্কু বাবু (২০১৪) অনিন্দ্য বিকাশ দত্ত পরিচালিত ভারতীয় বাংলা কমেডিধর্মী চলচ্চিত্র ৷ ছবিতে বঙ্কু বাবুর চরিত্রে অভিনয় করেছেন শাশ্বত চট্টোপাধ্যায়, যিনি একজন ৭০ বছর বয়স্ক ব্যক্তি ৷ এই ছবিতে আরও অভিনয় করেছেন অর্জুন চক্রবর্তী এবং অরুণিমা ঘোষ ৷
করিমগঞ্জ উত্তর বিধানসভা কেন্দ্র
করিমগঞ্জ উত্তর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৯,৬০২ জন যার মধ্যে পুরুষ ভোটার ১,০১,১৩৭ জন এবং নারী ভোটার ৯৮,৪৬৪ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। রাতাবাড়ী বিধানসভা কেন্দ্রে ২০২১ ভোটার লিঙ্গানুপাত ৯৭৪।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৭১,৫৪৮ জন যার মধ্যে পুরুষ ভোটার ৮৯,৬৩৩ জন এবং নারী ভোটার ৮১,৯১৫ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫৭,৮৩২ জন যার মধ্যে পুরুষ ভোটার ৮২,৫৩১ জন এবং নারী ভোটার ৭৫,৩০১ জন।
বিধানসভার সদস্য
বিধানসভার সদস্যগণ:
সায়রা ইউসুফ
সায়রা ইউসুফ হচ্ছেন পাকিস্তানের একজন টেলিভিশন অভিনেত্রী। টেলিভিশন ছাড়াও সায়রা কিছু চলচ্চিত্রেও অভিনয় করেছেন। ২০১২ সালে তার শ্যাহরুজ নামের এক ব্যক্তির সঙ্গে বিয়ের পর তাকে সবাই সায়রা শ্যাহরুজ নামে চিনতো কিন্তু ২০২০ সালে শ্যাহরুজকে তালাক দেন সায়রা, যদিও সায়রার একটি বাচ্চা আছে ঐ সংসার থেকে।
সায়রা মূলত হাম টিভি চ্যানেলের 'মেরা নাসিব' নাটকের জন্য বেশি পরিচিত যেটা ২০১১ সালে প্রচারিত হতো। সায়রা পাকিস্তানেত একজন অন্যতম সর্বোচ্চ আয়ী টেলিভিশন অভিনেত্রী ছিলেন। সায়রা নাটকে অভিনয় শুরুর আগে এমটিভি পাকিস্তান চ্যানেলের ভিডিও জকি হিসেবে কাজ করতেন। সায়রা অভিনীত প্রথম চলচ্চিত্র ছিলো ২০১৭ সালের 'চলে থে সাথ'।
বায়না
বায়না ২০১৯ সালে বিশ্ব 'মা' দিবস উপলক্ষে মুক্তিপ্রাপ্ত বাংলা ভাষা য় রচিত একক পপ সঙ্গীত। ফয়সাল রদ্দি এবং রাকিব হাসান রাহুল রচিত, নিজের সুর ও সঙ্গীত আয়োজনে গানটি গেয়েছেন অদিত রহমান। এই গানের সঙ্গীত ভিডিওতে মায়ের প্রতি ভালোবাসা ও সম্মান দেখানোর বিষয়কে প্রাধান্য দেয়া হয়েছে। তাসকিন রহমান এই গানের ভিডিও'র মুখ্য চরিত্রে অভিনয় করেছেন। ১১ মে, ২০১৯ তারিখে গানটি মুক্তি দেয়া হয়।
সঙ্গীত ধারণ
ঢাকার ফ্যাটম্যান গ্যারেজ স্টুডিও-তে এই গানের সঙ্গীত আয়োজন ও ধারণ করা হয়। অদিত রহমান এই গানের সুর ও সঙ্গীত প্রযোজনা ও ধারণ করেছেন। সায়ন মাংসাং এই গানের সঙ্গীতায়জনে বাঁশি বাজিয়েছেন।
সঙ্গীত ভিডিও
মাকে হারানোর পর একটি পরিবারের সবার আবেগী পরিস্থিতি নিয়ে তৈরি করা হয়েছে। মাইম মাল্টিমিডিয়ার পৃষ্ঠপোষকতায় গায়ক অদিত রহমানের ধারণা ও তত্ত্বাবধানে সঙ্গীত ভিডিও নির্মাণ করা হয়। ভিডিওতে বেশ কিছু আকাশচিত্র ধারণ করা হয়। এ কে পরাগ ও ভাস্কর জনি ভিডিওটি চিত্রগ্রহণ পরিচালনা করেছেন।
তাসকিন রহমান মিশন এক্সট্রিম চলচ্চিত্রে অভিনয়ের পাশাপাশি এই সঙ্গীত ভিডিও-তে অভিনয়ের জন্য সময় দেন। তাসকিন ইতোপূর্বে ২০১৮ তে অদিত রহমানের বলে দাও গানের সঙ্গীত ভিডিও-তে অভিনয় করেছিলেন। এটা তাসকিন অভিনীত দ্বিতীয় সঙ্গীত ভিডিও।
অভিনয় শিল্পী
• সাবেরী আলম - মা
• মনির খান শিমুল - বাবা
• তাসকিন রহমান - ছেলে সন্তান
• সারিকা সাবা - মেয়ে সন্তান
• হৃদি শেখ - আগত অতিথি, সারিকাকে বন্ধু।
• তৌফিক - আগত অতিথি
• ফয়সাল রদ্দি - আগত অতিথি
• রাকিব হাসান রাহুল - আগত অতিথি
• চিসতি ইকবাল - আগত অতিথি
তানিয়া রুমা
তানিয়া রুমা (জন্ম: ২৫ মে ১৯৯৩) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি জাতীয় মহিলা ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন।
বায়না
অভিনয় শিল্পী
• সায়ন মাংসাং - আগত অতিথি
বিলাসীপাড়া
বিলাসীপাড়া (IPA: ˈbɪlɑːsɪˌpɑːrə) (Bilasipara) অসমের ধুবড়ি জেলায় অবস্থিত একটি স্থান৷
বায়না
অভিনয় শিল্পী
• মেহরীন মাহমুদ - তাসকিনকে সান্ত্বনাদানকারী আত্মীয়।
কলাকুশলী
• প্রধান চিত্রগ্রাহক - খায়ের খন্দকার
• সম্পাদক - আশরাফুল আলম
• সহকারী পরিচালক - ইমতিয়াজ, রাসেল
• শিল্প নির্দেশনা - জাকারিয়া হাসান মুন্না
• 'কপি রাইটার' - এ কে পরাগ
প্রচারণা ও মুক্তি
সঙ্গীত ভিডিও মুক্তির পূর্বে এই গানের প্রযোজনা প্রতিষ্ঠান একটি 'টিজার' প্রকাশ করে। গানটি ১১ মে, ২০১৯ তারিখে ঢাকার উত্তরা য় 'ক্রিমসন কাপ' নামের একটি রেস্তোরাঁয় প্রকাশনা অনুষ্ঠান আয়োজনের মাধ্যমে মুক্তি দেয়া হয়। একই দিনে প্রযোজনা প্রতিষ্ঠান 'দি ইন্ডাস্ট্রি'র ইউটিউব চ্যানেল হতে সঙ্গীত ভিডিও প্রকাশিত হয়।
তানিয়া রুমা
জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় তার নাম ছিল। তিনি জুলাই ২০১৮-তে বিশ্ব টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলা টি-টোয়েন্টি আন্তর্জাতিক (ডব্লিউটি২০আই)-এ অভিষেক করেছিলেন।
২০১৯ সালের এপ্রিল মাসে, ভানুয়াটুতে অনুষ্ঠিত আইসিসি মহিলা বাছাইপর্ব প্রতিযোগিতার জন্য পাপুয়া নিউ গিনি র স্কোয়াডে তাকে অন্তর্ভুক্ত করা হয়েছিল। আগস্ট ২০১৯ সালে, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের জন্য পাপুয়া নিউ গিনির স্কোয়াডের সহ-অধিনায়ক হিসাবে মনোনীত হন।
বিলাসীপাড়া
ভৌগোলিক বিবরণ
ভৌগোলিকভাবে বিলাসীপাড়া. তে অবস্থিত৷ সাগরপৃষ্ঠ থেকে এর গড় উচ্চতা প্ৰায় ২৬ মিটার (৮৫ ফুট)।
জনসংখ্যা
২০১১ সালের জনগণনা অনুসারে বিলাসীপাড়ার মোট জনসংখ্যা ৩১,০৯০ জন ৷ এর ৫১% পুরুষ ও ৪৯% মহিলা৷ মোট জনসংখ্যার ১৩% ছয় বছরের অনুৰ্ধ।
বিলাসীপাড়ার গড় সাক্ষরতার হার ৬৮%। এর মধ্যে পুরুষ ও মহিলার গড় সাক্ষরতার হার পৃথকভাবে ক্ৰমান্বয়ে ৪৭% ও ৬২%৷
শিক্ষা
বিদ্যালয় — মহাবিদ্যালয়-
রাজনীতি
বিলাসীপাড়া ধুবড়ি (লোকসভা কেন্দ্র)-এর অন্তৰ্ভুক্ত৷
লক্ষ্মীপুর ইউনিয়ন
লক্ষ্মীপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
বিষ্ণু মন্দির, ভুবনেশ্বর
বিষ্ণু মন্দির, ভুবনেশ্বর দেবতা বিষ্ণুকে উতসর্গকৃত একটি হিন্দু মন্দির যেটি ভারতের উড়িষ্যা রাজ্যের রাজধানী ভুবনেশ্বরের তালবাজারের বিন্দু সাগরের পূর্বপাড়ে অবস্থিত।
ওয়ানক্লাইমেট
ওয়ানক্লাইমেট একটি অলাভজনক ইন্টারনেট ভিত্তিক জলবায়ু সংক্রান্ত খবর,সামাজিক কার্যক্রম এবং সামাজিক যোগাযোগ মাধ্যম।২০০৭ সালে জাতিসংঘ জলবায়ু পরিবর্তন সম্মেলন চলাকালীন ভার্চুয়াল বালি উদ্যোগের জন্য এবং কোপেনহেগেনে কোপ১৫ চলাকালীন এটি সবার নজরে আসে।
ওয়ানক্লাইমেট অনুরাধা ভিত্তাচি এবং পিটার আর্মস্ট্রং যুগ্মভাবে গঠন করে,তারা একইসাথে ওয়ানওয়ার্ল্ড.নেট এর ও কর্ণধার।
২০০৭ সালের ডিসেম্বরে এড মারকে প্রথমবারের মতন দ্বিতীয় জীবনের মাধ্যমের কথা উল্লেখ করেন আমেরিকার রাজনীতিতে যার মধ্যে দিয়ে বালিতে ইউএনএফসিসি এর প্রতিনিধিরা ওয়ানক্লাইমেট এর ভার্চুয়াল বালি ইভেন্টে অংশ নেয়। এটি ধারণা করা হয়েছিল যে রেপ মার্কে থেকে বালিতে উড্ডয়ন না করায় ৫.৫ টন কার্বন ডাইঅক্সাইড সঞ্চয় হবে। I
একই বছর ওয়ানক্লাইমেট পোল্যান্ডে কোপ১৪ এর জন্য ভার্চুয়াল পোজনান পরিচালনা করে যাতে বিখ্যাত বক্তাদের মধ্যে ইউএনএফসিসির সচিব য়ভ দি বোর এবং দি এজ অফ স্টুপিড এর পরিচালক, ফানি আর্মস্ট্রং ও উপস্থিত ছিলেন।অনুষ্ঠানটি একাধারে প্রতিদিন সন্ধ্যায় ওয়ানক্লাইমেট এর ওয়েবসাইটে এবং সেকেন্ড লাইফে প্রচারিত হয়।
২০১০ সালের মে মাসে দি গার্ডিয়ান ওয়ানক্লাইমেট কে টুইটারে ৫০ জন বিখ্যাত মানুষের মধ্যে উল্লেখ করে।
২০২২ নামিবিয়া নারী ক্রিকেট দলের নেদারল্যান্ডস ও জার্মানি সফর
নামিবিয়া নারী ক্রিকেট দল ২০২২ সালের জুন ও জুলাই মাসে নেদারল্যান্ডস ও জার্মানি সফর করে। নামিবিয়া দল নেদারল্যান্ডসের বিরুদ্ধে ছয়টি টোয়েন্টি২০ আন্তর্জাতিক (টি২০আই) ম্যাচে অংশ নেয়। এর পর দলটি জার্মানির বিরুদ্ধে তিনটি টি২০আই ম্যাচ খেলে।
নেদারল্যান্ডস সফর
নেদারল্যান্ডসের বিপক্ষে নামিবিয়া দলের প্রাথমিকভাবে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার কথা থাকলেও সিরিজের প্রথম ম্যাচটি বৃষ্টিতে পরিত্যক্ত হলে সফরে একটি অতিরিক্ত টি২০আই ম্যাচ যোগ করা হয়।
কেনেডি স্পেস সেন্টার লঞ্চ কমপ্লেক্স ৩৯বি
লঞ্চ কমপ্লেক্স ৩৯বি (এলসি-৩৯বি) হল লঞ্চ কমপ্লেক্স ৩৯-এর দুটি উৎক্ষেপণ মঞ্চের মধ্যে দ্বিতীয়টি, যা ফ্লোরিডার মেরিট দ্বীপে নাসার কেনেডি স্পেস সেন্টারে অবস্থিত। লঞ্চ কমপ্লেক্স ৩৯এ-এর পাশাপাশি প্যাডটি প্রথমে স্যাটার্ন ৫ উৎক্ষেপণ যানের জন্য নকশা করা হয়েছিল, যেটি সেই সময়ে মার্কিন যুক্তরাষ্ট্রের সবচেয়ে শক্তিশালী রকেট ছিল। সাধারণত ১৯৬০-এর দশকের শেষের দিক থেকে নাসা-এর মনুষ্যবাহী মহাকাশ উড়ান অভিযান চালু করতে ব্যবহৃত হয়, বর্তমানে প্যাডটি একটি শাটল-উদ্ভূত উৎক্ষেপণ যান স্পেস লঞ্চ সিস্টেম রকেট দ্বারা ব্যবহারের জন্য কনফিগার করা হয়েছে, যা আর্টেমিস প্রোগ্রাম এবং পরবর্তী চাঁদ থেকে মঙ্গল অভিযানে ব্যবহার করা হবে। ওমেগএ বাতিল হওয়ার আগে প্যাডটি নাসা দ্বারা মহাকাশ কোম্পানী নরথ্রপ গ্রামেনের কাছে তাদের শাটল-উদ্ভূত ওমেগএ উৎক্ষেপণ যান জাতীয় নিরাপত্তা মহাকাশ উৎক্ষেপণ উড়ান ও বাণিজ্যিক উৎক্ষেপণের জন্য একটি উৎক্ষেপণ স্থান হিসাবে ব্যবহারের জন্য লিজ দেওয়া হয়েছিল।
তথ্যসূত্র
উৎস
উদ্ধৃতি
মাইক রসনার
মাইক রসনার (Mike Rossner) হলেন যুক্তরাষ্ট্র ভিত্তিক উন্মুক্ত প্রবেশাধিকার এবং একাডেমিক জার্নাল প্রকাশনা সংস্কার কার্যে জড়িত একজন অধিবক্তা। তিনি ২০০৬ সালের ডিসেম্বর থেকে ২০১৩ সালের মে পর্যন্ত রকফেলার বিশ্ববিদ্যালয় প্রেসের পরিচালক ছিলেন।
প্রকল্পসমূহ
রসনার অ্যাক্সেসটুরিসার্চ আন্দোলনের আয়োজকদের একজন।
তিনি উন্মুক্ত প্রবেশাধিকার নির্দেশনা আন্দোলনের একজন সমর্থক।
সাহানা দেবী
সাহানা দেবী (১৭ মে ১৮৯৭ – ৬ এপ্রিল ১৯৯০) ছিলেন একাধারে রবীন্দ্রনাথ ঠাকুরের স্নেহধন্যা বিশিষ্ট গায়িকা অন্যদিকে ছিলেন ঋষি অরবিন্দের প্রিয় শিষ্যা ও শ্রীমায়ের আদরিনী কন্যা। তিনি শিশুবয়স থেকেই গান গেয়ে মুগ্ধ করেছিলেন কবিকে। রবীন্দ্রনাথ তাকে বলেছিলেন— কবি তাঁর রচিত গানকে সাহানার কণ্ঠ মাধুর্যে সার্থক হয়ে উঠতে দেখে তিনি লিখেছেন—
প্রথিতযশা রবীন্দ্রসঙ্গীত হিসাবে তিনি সেসময় নাইটিঙ্গেল অব বেঙ্গল নামেও ভূষিত হয়েছিলেন।
জন্ম ও সঙ্গীত জীবন
সাহানা দেবীর জন্ম ১৮৯৭ খ্রিস্টাব্দের ১৭ মে ব্রিটিশ ভারতের অধুনা বাংলাদেশের  ফরিদপুরের এক ব্রাহ্ম পরিবারের সাংগীতিক পরিমণ্ডলে। পিতা প্যারীমোহন গুপ্ত ছিলেন সিভিল সার্জেন মাতা তরলা দেবী ছিলেন দেশবন্ধু চিত্তরঞ্জন দাশের জ্যেষ্ঠা ভগিনী। সাহানা দেবীর ডাকনাম ছিল 'ঝুনু'। জ্যাঠামশাই কৃষ্ণগোপাল গুপ্ত ছিলেন তৎকালীন প্রখ্যাত আইসিএস। পিতামহ কালীনারায়ণ গুপ্ত ছিলেন সমাজসেবক, ব্রাহ্মধর্মের প্রচারক ও ব্রহ্মসংগীত রচয়িতা। কবি অতুলপ্রসাদ সেন ছিলেন তার পিসতুতো দাদা। ঝুনু'র দেড় বৎসর বয়সে পিতার মৃত্যু হলে তিনি মায়ের সঙ্গে চলে আসেন কলকাতার রসা রোডে মামার বাড়িতে। মামারবাড়ির শিল্প, শিক্ষা, সংস্কৃতি, স্বদেশপ্রেম ও সঙ্গীতে আলোকিত পরিবারে কেটেছে তার শৈশব ও কৈশোর। রবীন্দ্রনাথের প্রিয় ছাত্রী তার মাসিমা  অমলা দাশই তার সংগীত জীবনের উৎস। ১৯০৫-০৬ খ্রিস্টাব্দে প্রথম কলকাতার ভবানীপুরে আট বৎসর বয়সে "কালমৃগয়া" নাটকে ঋষিকুমারের ভূমিকায় গান ও অভিনয় করেন ঝুনু। কবিগুরুর কাছে গান শেখা ছাড়াও তিনি কবির ব্যবস্থাপনায়  বিষ্ণুপুর ঘরানার পণ্ডিত সুরেন্দ্রনাথ বন্দ্যোপাধ্যায়ের কাছে তালিম নেন। তার কাছেই সাহানা স্বরলিপি দেখে গান করতে শেখেন। রবীন্দ্রনাথের "বসন্ত উৎসব"-এর গান তিনি রবীন্দ্রনাথের সঙ্গে বিভিন্ন জায়গায় গেয়েছেন। ' বিসর্জন' ও 'বসন্ত উৎসব'-এর আমার যাবার বেলা পিছু ডাকে ও যদি তারে নাই চিনি গো গান দু-খানি নিয়ে তার প্রথম রেকর্ড প্রকাশিত হয়। পরবর্তীতে তিনি যে কয়েকটি গান রেকর্ড করেছেন সেখানে তাকে হারমোনিয়াম বাজিয়ে সাহায্য করেছেন দিলীপকুমার রায়।
পরবর্তী জীবন
দিলীপকুমার রায়ের সঙ্গে তার ঘনিষ্ঠতা হয় ১৯২২ খ্রিস্টাব্দে অতুলপ্রসাদ সেনের লখনউ-এর বাড়িতে। অবশ্য তার সঙ্গের বন্ধুত্ব সাহানাকে জীবনের এক নতুন পথে পরিচালিত করে। সাহানা তার "স্মৃতির খেয়া" গ্রন্থে উল্লেখ করেন—
নানা ঘাত-প্রতিঘাতে তার জীবনের স্রোত বয়ে গেলেও তার সঙ্গীতসাধনা থেমে থাকেনি কখনো। আঠারো-ঊনিশ বৎসর বয়সে তার বিবাহ হয় কাশী তথা বারাণসীর এক চিকিৎসক বিজয়কুমার বসুর সঙ্গে। পাঁচ-ছয় বৎসর সেখানে কাটিয়ে সংসার ত্যাগ করেন।
এরপর চরম শারিরীক অসুস্থতা ও তীব্র মানসিক টানাপড়েনে যুবতী বয়সে অনাত্মীয় পরিবেশে অভিভাবকহীন অবস্থায় তিনি বাঁচার এক সংগ্রামী জীবদ্দশায় এসে পৌঁছান। কিছুদিন অতিবাহিত করেন এক ভাওয়ালি আরোগ্যনিকেতনে। তবে তিনি কবিগুরুর অকুন্ঠ স্নেহ সারাজীবন লাভ করেছেন। আলিপুর বোমা মামলায় প্রমাণাভাবে ছাড়া পাওয়ার পর অরবিন্দ ঘোষকে তিনি কৈশোরে প্রথম দেখেন ও পরিচিত হন মামার বাড়িতে। সেই সূত্র ধরেই ১৯২৮ খ্রিস্টাব্দের ২২ নভেম্বর দিলীপকুমারের সহযোগিতায় তিনি চলে যান পণ্ডিচেরিতে শ্রী অরবিন্দ আশ্রমে। ঋষি অরবিন্দ ও শ্রীমায়ের সান্নিধ্য লাভের পর সেই আশ্রম ছেড়ে তিনি আর কলকাতায় বা পূর্ব জীবনে ফিরে আসেন নি। সেখানে তিনি এমব্রয়ডারি বিভাগে কাজে লিপ্ত থাকেন। সেই সঙ্গে গান ও কবিতা রচনা ও সঙ্গীত সাধনা করতে থাকেন। ভাওয়ালি সেবাসদনে থাকার সময় তিনি বেশ কিছু কবিতা বাংলা ও ইংরেজিতে লিখেছেন। কিছু কবিতার স্বরলিপি করে পাঠিয়েছিলেন ভারতবর্ষ পত্রিকায়। এছাড়াও তিনি 'রবীন্দ্রায়ণ', 'শৃণ্বন্তু', 'বসুধারা', সংগীতবিজ্ঞান প্রবেশিকা প্রভৃতি পত্রিকায় লিখতেন। ১৯৬৩ খ্রিস্টাব্দে দেশ পত্রিকায় তার ধারাবাহিক রচনা 'পণ্ডিচেরির পথে' প্রকাশিত হতে থাকে। তার রচিত গ্রন্থসমূহ হল—
জীবনাবসান
সাহানা দেবী ১৯৯০ খ্রিস্টাব্দের ৬ এপ্রিল পণ্ডিচেরি র আশ্রমেই প্রয়াত হন।
পশুপতি বিজয় আনন্দ গজপতি রাজু
লেফটেন্যান্ট কর্নেল স্যার বিজয় আনন্দ গজপতি রাজু (জন্ম: ২৮ ডিসেম্বর, ১৯০৫ - মৃত্যু: ২ ডিসেম্বর, ১৯৬৫) বিখ্যাত ভারতীয় আন্তর্জাতিক ক্রিকেটার, ক্রিকেট প্রশাসক ও রাজনীতিবিদ ছিলেন। সর্বসমক্ষে তিনি বিজ্জি কিংবা বিজিয়ানাগ্রামের মহারাজকুমার নামে পরিচিত ছিলেন।
শৈশবকাল
বিজিয়ানাগ্রামের শাসনকর্তা পশুপতি বিজয় রাম গজপতি রাজুর দ্বিতীয় পুত্রসন্তান ছিলেন বিজ্জি। এ কারণেই তার পদবী মহারাজকুমার হয়েছে।
১৯২২ সালে পিতার দেহাবসানের পর জ্যেষ্ঠ ভ্রাতা রাজা হন। বেনারসে পারিবারিক সম্পত্তি দেখাশোনার জন্য বিজ্জি স্থানান্তরিত হন।
আজমিরের প্রিন্সেস কলেজে (মেয়ো কলেজ) অধ্যয়ন শেষে ইংল্যান্ডে চলে যান। সেখানে তিনি হেইলিবারি ও ইম্পেরিয়াল সার্ভিস কলেজে পড়াশোনা করেন। টেনিস ও ক্রিকেটে তার দক্ষতা ছিল। এছাড়াও তিনি দক্ষ শিকারী ছিলেন।
খেলোয়াড়ী জীবন
১৯২৬ সালে বিজ্জি ক্রিকেট দল সংগঠিত করে। নিজ প্রাসাদ এলাকায় মাঠের অবকাঠামো নির্মাণে অগ্রসর হন। ভারত ও বাইরে থেকে খেলোয়াড়দের এতে অন্তর্ভুক্ত করেন।
১৯৩০-৩১ মৌসুমে পূর্ব-নির্ধারিত এমসিসি দলের ভারত সফর রাজনৈতিক কারণে বাতিল করা হলে স্ব-উদ্যোগে ভারত ও সিলন গমন করেন। তিনি দলের অধিনায়কত্ব গ্রহণের জন্য জ্যাক হবস ও হার্বার্ট সাটক্লিফকে অনুরোধ করেন। এ উল্লেখযোগ্য অর্জনটুকু পাঁচবার হবস অস্বীকার করেন। কয়েকবছর পর বিজ্জি লিয়ারি কনস্ট্যান্টাইনকে ভারতে নিয়ে আসেন।
উচ্চ বিদ্যালয়ের ছাত্র থাকাবস্থায় মুশতাক আলীকে প্রশিক্ষণের উদ্দেশ্যে বেনারসে নিয়ে আসেন।
ক্রীড়া সংগঠক
১৯৩০-৩১ মৌসুমে সফর আয়োজন করে বিজ্জি ভারতীয় ক্রিকেটকে ভিত্তি এনে দেন। পাতিয়ালার মহারাজার পর এ সফরটি দ্বিতীয় ছিল। এ পর্যায়ে পাতিয়ালার সাথে ভারতের বড়লাট লর্ড উইলিংডনের সুসম্পর্ক ছিল না। তবে বিজ্জির সাথে সুন্দর সম্পর্ক বিরাজমান ছিল।
বড়লাটের সম্মানার্থে দিল্লির ফিরোজ শাহ কোটলা মাঠের নতুন অবকাঠামো হিসেবে একটি প্যাভিলিয়ন নামাঙ্কিত করেন। ১৯৩৪ সালে জাতীয় চ্যাম্পিয়নশীপ প্রতিযোগিতা শুরু হয়। তিনি স্বর্ণনির্মিত উইলিংডন ট্রফি দান করার চেষ্টা চালান। তবে পাতিয়ালা তাকে রঞ্জী ট্রফি প্রদানের মাধ্যমে পরাভূত করেন।
তার অর্থবিত্ত ও যোগাযোগে দক্ষতার কারণে ভারতীয় ক্রিকেটে ব্যাপক প্রভাববিস্তার করতে সমর্থ হন। তবে ক্রিকেট খেলায় ব্যাটহাতে তেমন প্রভাববিস্তার করতে পারেননি। ত্রিশের দশকের শুরুতে বোর্ডকে পঞ্চাশ হাজার রূপীসহ ১৯৩২ সালে ইংল্যান্ড সফরে ভারত দলের জন্য চল্লিশ হাজার রূপী দিতে চেয়েছিলেন। এ সফরে তিনি উপ-সহঃঅধিনায়কের জন্য মনোনীত হন। তবে স্বাস্থ্যের ক্রমাবনতি ও দূর্বলমানের খেলা প্রদর্শনের কারণে স্বীয় নাম প্রত্যাহার করে নিতে বাধ্য হন।
অধিনায়কত্ব লাভ
অবশেষে ১৯৩৬ সালে ইংল্যান্ড সফরে দলের অধিনায়ক হিসেবে তাকে দায়িত্ব দেয়া হয়। এ দায়িত্ব লাভের জন্য তাকে তদবির ও প্রচারণা চালাতে হয়েছিল।
দূর্ভাগ্যবশতঃ মাঠে তার দূর্বল অধিনায়কত্ব প্রশ্নবাণে জর্জরিত হয়। এমনকি ব্রিটিশ গণমাধ্যমে এ সম্পর্কে তুলে ধরা হয়েছিল। লালা অমরনাথ, সি. কে. নায়ড়ু ও বিজয় মার্চেন্টের ন্যায় দলের জ্যেষ্ঠ খেলোয়াড়েরা বিজ্জির খেলার যোগ্যতা ও অধিনায়কত্ব নিয়ে প্রশ্ন তুলেন। ফলশ্রুতিতে দলটি দুই অংশে বিভক্ত হয়ে পড়ে; তার সমর্থক ও অধিনায়কের সমালোচক।
লর্ডসে মাইনর কাউন্টিজের বিপক্ষে ভারতের প্রস্তুতিমূলক খেলার মাধ্যমেই এর প্রভাব পড়ে। খেলা চলাকালীন লালা অমরনাথের পিঠের আঘাতের কারণে সুশ্রুষার দরকার পড়ে। বিজ্জি তার প্যাড খুলতে সহায়তা করলেও ব্যাট তুলে দেননি। তার পরিবর্তে কোন ব্যাটসম্যানকে নামানো হয়নি। ফলশ্রুতিতে অমরনাথ বিশ্রামের কোন সুযোগ পাননি। দিনশেষে ব্যাট রাখার পর দৃশ্যত রাগে অগ্নিশর্মা হয়ে বিশ্রাম কক্ষে ফিরে তার সরঞ্জামাদি ব্যাগে রাখেন ও পাঞ্জাবী ভাষায় গালিগালাজ করেন। 'আমি জানি দুর্নীতি কি।'
অর্জনসমূহ
জুন, ১৯৪৭ সালে বিজ্জি তার নাইটহুড প্রাপ্তির বিষয়ে বড়লাট মাউন্টব্যাটেনকে এক পত্রে ব্যাখ্যা দেন যে, ভারতীয় প্রজাতন্ত্রের আদর্শ ধরে রাখার জন্য তাকে এ সম্মাননা দেয়া হয়নি।
প্রথাগতভাবে অপেক্ষমাণ তালিকায় অন্তর্ভুক্ত না করেই এমসিসি কর্তৃপক্ষ তাকে সদস্যরূপে ঘোষণা করে।
এ সফরেই বিজ্জি ডাকনামে আখ্যায়িত হন তিনি। হোটেল ভিক্টোরিয়ায় রয়্যাল এম্পায়ার সোসাইটি আয়োজিত মধ্যাহ্নভোজনে লর্ড হেইলশাম ও লর্ড চ্যান্সেলর তাকে এ নামে ডাকেন।
১৯৪৪ সালে বেনারস বিশ্ববিদ্যালয় কর্তৃপক্ষ তাকে সম্মানসূচক ডক্টর অব ল ডিগ্রি প্রদান করে।
১৯৫৮ সালে তিনি পদ্মভূষণ পদকে ভূষিত হন।
মূল্যায়ন
'এ হিস্ট্রি অব ইন্ডিয়ান ক্রিকেট' শিরোনামীয় গ্রন্থে মিহির বসু লিখেছেন যে, 'ক্রিকেট খেলা আয়োজন করে অষ্টাদশ শতকের স্যার হোরাশিও মান, কিংবা বিংশ শতকের স্যার জুলিয়েন কানের ন্যায় তিনি যথেষ্ট সফলতা লাভ করেছেন। ক্রিকেটে তিনি অন্যতম মর্যাদাবান হতে পারতেন। তবে তিনি নিজেই সেরা ক্রিকেটার হতে চেয়েছিলেন।'
সমালোচনা
এতে উল্লেখ করা হয় যে, তিনি মাঠের অবস্থান কিংবা বোলিং পরিবর্তনের বিষয়টি বুঝতেন না এবং কখনো নিয়মিত ব্যাটিং অর্ডারের ধার ধারতেন না।
দল নির্বাচনের বিষয়ে মন্তব্য করা হয় যে, সেরা খেলোয়াড়দেরকে নিষ্ক্রিয় করে রাখা হয় ও দূর্বলমানের খেলোয়াড়দের কাতারে তাদেরকে ফেলা হয়। প্রতিবেদনে অমরনাথের উপর আরোপিত অভিযোগ থেকে মুক্ত রাখা হয়।
অবসর পরবর্তী সময়কাল
এরপর প্রায় দুই দশককাল নির্জন অবস্থায় ছিলেন বিজ্জি। পরবর্তীতে তিনি ক্রিকেট প্রশাসকের ভূমিকায় অবতীর্ণ হন। ১৯৫৪ থেকে ১৯৫৭ সময়কালে বিসিসিআইয়ের সভাপতিত্ব করেন তিনি।
এরপূর্বে ১৯৫২ সালে বিসিসিআইয়ে সহঃ সভাপতি থাকাবস্থায় লালা অমরনাথকে ভারতের অধিনায়কের দায়িত্বভার প্রদানে গুরুত্বপূর্ণ ভূমিকা পালন করেন।
উত্তরপ্রদেশের ক্রিকেটের সমৃদ্ধি আনয়ণে অগ্রসর হন। কানপুরে টেস্ট ক্রিকেটকে জনপ্রিয় করে তুলেন। তার ঐকান্তিক ইচ্ছার ফসলস্বরূপ ৬১ বছর বয়সে সি. কে. নায়ডু ১৯৫৬-৫৭ মৌসুমে উত্তরপ্রদেশের অধিনায়কত্ব করেন।
দক্ষিণ ভারতে ক্রিকেটের উন্নয়নের লক্ষ্যে কাজ করেন ও মহীশুর ক্রিকেট সংস্থার পক্ষ থেকে সভাপতির পদ অলঙ্কৃত করার প্রস্তাব দেয়া হয়েছিল।
১৯৬০ ও ১৯৬২ সালে অন্ধ্রপ্রদেশের বিশাখাপত্তনম থেকে লোকসভার সংসদ সদস্যের দায়িত্ব পালন করেন।
ধারাভাষ্যকার
১৯৪৮-৪৯ মৌসুমে ওয়েস্ট ইন্ডিজের বিপক্ষে অনুষ্ঠিত সিরিজে বিজ্জি রেডিও ধারাভাষ্যকারের ভূমিকায় অবতীর্ণ হন। ১৯৫৯ সালে ভারত দলের ইংল্যান্ড সফরে বিবিসির অতিথি ধারাভাষ্যকার ছিলেন তিনি। সচরাচর তিনি ভাষ্যকর্মে সফল ছিলেন না।
ডিকি রাত্নাগুড়ের তথ্য মোতাবেক জানা যায়, যখন বিজ্জি কীভাবে বাঘ শিকারের বিবরণ শেষ করেন, তখন রোহন কানহাই জানতে চাইলেন সত্যিই কি তাই?
ব্যক্তিগত জীবন
কাশিপুরের জমিদারের জ্যেষ্ঠা কন্যার সাথে পরিণয়সূত্রে আবদ্ধ হন তিনি।
হামিশ রাদারফোর্ড
হামিশ ডানকান রাদারফোর্ড (Hamish Rutherford; জন্ম: ২৭ এপ্রিল, ১৯৮৯) আন্তর্জাতিক ক্রিকেট অঙ্গনে প্রতিনিধিত্বকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হামিশ রাদারফোর্ড মূলতঃ বামহাতি উদ্বোধনী ব্যাটসম্যান ও টুয়েন্টি২০ ক্রিকেট খেলায় অংশগ্রহণ করে থাকেন। এছাড়াও, দলের প্রয়োজনে বামহাতে অফ স্পিন বোলিং করে থাকেন। ঘরোয়া প্রথম-শ্রেণীর ক্রিকেটে ওতাগো দলে প্রতিনিধিত্ব করছেন। কাউন্টি ক্রিকেটে এসেক্সের হয়ে খেলছেন। সাবেক নিউজিল্যান্ডীয় টেস্ট ক্রিকেট অধিনায়ক কেন রাদারফোর্ড তার বাবা। এছাড়াও তিনি ইয়ান রাদারফোর্ডের ভাতিজা।
পশুপতি বিজয় আনন্দ গজপতি রাজু
ব্যক্তিগত জীবন
২ ডিসেম্বর, ১৯৬৫ তারিখে নিজের ৬০তম জন্মদিনের পূর্বে বেনারসে (বর্তমানে বারানসিতে) তার দেহাবসান ঘটে।
ইয়োজিম্বো
থাম্ব|ইয়োজিনবো ইয়োজিনবো (জাপানি ভাষায়: 用心棒 য়োওজিম্‌বোও) আকিরা কুরোসাওয়া পরিচালিত জিদাইগেকি চলচ্চিত্র। এক বেনামী সামুরাইকে কেন্দ্র করে নির্মীত এই ছবিটি ১৯৬১ সালে মুক্তি পায়। যুদ্ধ শেষ হয়ে যাওয়ায় সামুরাই যোদ্ধাটি প্রভুহীন হয়ে পড়েছে। এ ধরনের সামুরাইকে রোনিন বলা হয়। যাত্রাপথে সে এমন এক শহরে এসে পড়ে, দুই পরিবারের কলহের কারণে যেখানকার পরিস্থিতি চূড়ান্ত সহিংস রূপ ধারণ করেছে। সে দুই পরিবারকেই তাকে দেহরক্ষী হিসেবে ভাড়া করার আহ্বান জানায়। এক পরিবারকে বলে অন্য পরিবারের হাত থেকে তাদেরকে রক্ষা করবে, আবার আরেক পরিবারে গিয়েও একই কথা বলে। বিভিন্ন উস্কানি ও কৌশলের মাধ্যমে দুই পক্ষকেই নির্মূল করে, তরবারির মাধ্যমে শহরে শান্তি প্রতিষ্ঠা করে। দুই পক্ষ পারস্পরিক কলহে নিশ্চিহ্ন হয়ে যায়।
জাপানি ভাষায় ইয়োজিম্বো শব্দের অর্থ দেহরক্ষী। দেহরক্ষীটি নিজেকে "কুওয়াবাতাকে সানজুরো" নামে পরিচয় দেয়। যদিও এটা তার নাম নয়। কুওয়াবাতাকে শব্দের অর্থ তুঁত ক্ষেত, আর সানজুরো শব্দের অর্থ ৩০ বছর বয়সী। তুঁত ক্ষেতের দিকে তাকিয়ে থাকার সময় হঠাৎ করেই সে এই নাম বেছে নেয়। সে হিসেবে এই সানজুরোর মাধ্যমেই চলচ্চিত্রে এ ধরনের "বেনামী ব্যক্তি" ধারণার জন্ম হয়েছে। পরবর্তীকালে ক্লিন্ট ইস্টউড বেনামী ব্যক্তির চরিত্রে অভিনয় করে হলিউডে এই ধারণাকে জনপ্রিয় করে তুলেছেন। তিনি সের্জিও লেওনে পরিচালিত ডলার্‌স ত্রয়ী-তে বেনামী ব্যক্তির ভূমিকায় অভিনয় করেন। উল্লেখ্য, এই ত্রয়ীর প্রথম ছবি আ ফিস্টফুল অফ ডলার্‌স ইয়োজিম্বোর সরাসরি পুনর্নির্মাণ, যদিও তা আনুষ্ঠানিকভাবে স্বীকৃত নয়।
সময় নিয়ন্ত্রণ
সময় নিয়ন্ত্রণ বা টাইম কন্ট্রোল দাবা খেলায় একটি গুরুত্তপূর্ণ বিষয়। তবে যেকোন বোর্ড গেইম, যেখানে ২ জন খেলোয়াড় খেলে থাকেন, সেখানেই টাইম কন্ট্রোল বা সময় নিয়ন্ত্রণের ব্যাপারটি থাকে। টাইম কন্ট্রোল সাধারণত গেইম ক্লক, এমন এক প্রকারের ঘড়ি যা বোর্ড গেমের জন্য নির্মিত, এর মাধ্যমে নিয়ন্ত্রিত হয়ে থাকে।
প্রকারভেদ
এক এক ধরনের খেলায় সময় নিয়ন্ত্রণের ব্যাপারটা একেক ভাবে প্রযোজ্য হয়ে থাকে। টুর্নামেন্টের ধরন এবং ফর্মেট অনুযায়ী এর ভিন্নতা পরিলক্ষন করে যায়।
ক্লাসিকাল টাইম ফর্মেট
ফিদে রেটিং-এ এর গুরুত্ত সর্বাধিক। উভয় পক্ষের খেলোয়াড় সাধারণত প্রথম ৪০ চালের জন্য ৯০ মিনিট করে পেয়ে থাকেন। এই সময় নিয়ন্ত্রণ বা টাইম কন্ট্রোলে পৌছালে, প্রত্যেক খেলোয়াড় পরবর্তী ২০ চাল (প্রত্যেকে) এর জন্য ৫০ মিনিট পেয়ে থাকেন। এর পরও খেলা অমিমাংসিত থাকলে, প্রত্যেক খেলোয়াড় খেলাটা শেষ করার জন্য ১৫ মিনিট করে পেয়ে থাকেন। যার সময় আগে শেষ হয়ে যাবে, সে পরাজিত বলে গণ্য হয়।
হাইপার বুলেট
৩০ সেকেন্ডের কম (প্রত্যেকে) সময়ের দাবাকে সাধারণত হাইপার বুলেট বলা হয়। এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব।
বুলেট
৩ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট)  থাকতেও পারে, আবার নাও ধাকতে পারে। তবে সাধারণতে ২ মিনিটের খেলায় প্রত্যেক চালের জন্য ১ সেকেন্ড করে, ৩ মিনিটের খেলায় ২ সেকেন্ড করে দেখা যায়।
ব্লিটজ
১০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট)  থাকতেও পারে, আবার নাও ধাকতে পারে।
র‍্যপিড
৬০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে। এতে সময় প্রবৃদ্ধিকরণ (টাইম ইনক্রিমেন্ট)  থাকতেও পারে, আবার নাও ধাকতে পারে।